B52 ส่ง “ทันใจ ดิสทริบิวชั่น” ขึ้นแท่นดีลเลอร์ปลากระป๋อง “ราณี”
B52 ส่ง บ.ย่อย "ทันใจ ดิสทริบิวชั่น" เป็นตัวแทนจำหน่ายสินค้าปลากระป๋อง "ราณี" เพียงผู้เดียวใน 7 จังหวัด ได้แก่ เชียงราย,สกลนคร,ขอนแก่น,อุดรธานี, อุบลราชธานี,สุราษฎร์ธานี และนครศรีธรรมราช
B52 ส่ง บ.ย่อย "ทันใจ ดิสทริบิวชั่น" เป็นตัวแทนจำหน่ายสินค้าปลากระป๋อง "ราณี" เพียงผู้เดียวใน 7 จังหวัด ได้แก่ เชียงราย,สกลนคร,ขอนแก่น,อุดรธานี, อุบลราชธานี,สุราษฎร์ธานี และนครศรีธรรมราช
15 มี.ค. 2566

นางสาวนราวดี วรวณิชชา ประธานเจ้าที่บริหาร บริษัท บี52 แคปปิตอล จำกัด (มหาชน) หรือ B52 และบริษัท ทันใจ ดิสทริบิวชั่น จำกัด ซึ่งเป็นบริษัทย่อยได้รับสัญญาแต่งตั้งเป็นตัวแทนจำหน่ายสินค้าปลากระป๋องภายใต้แบรนด์ “ราณี” จากว่าที่ร้อยตรีหญิง สุวรรณี ข้องแก้ว กรรมการผู้จัดการ บริษัท สยามเอเชียกรุ๊ป จำกัด ผู้ผลิตปลากระป๋องแมคเคอเรล ในซอสมะเขือเทศ รสชาติดี เกรดพรีเมี่ยม การลงนามในครั้งนี้ทางบริษัท สยามเอเชียกรุ๊ป จำกัด ได้มอบสิทธิให้บริษัททันใจ ดิสทริบิวชั่น จำกัด เป็นผู้จัดจำหน่ายปลากระป๋องภายใต้แบรนด์ “ราณี” เพียงผู้เดียวใน 7 จังหวัด ผ่านร้านค้าโชห่วยที่เป็นสมาชิกของทันใจดี ในพื้นที่จังหวัดเชียงราย, สกลนคร, ขอนแก่น, อุดรธานี,  อุบลราชธานี, สุราษฎร์ธานี และนครศรีธรรมราช และคาดว่าสินค้าดังกล่าวจะถูกนำไปจัดจำหน่ายในร้านค้าทันใจดีที่อยู่ในชุมชน เพิ่มความสะดวกให้กับผู้บริโภคเข้าถึงสินค้าได้อย่างรวดเร็ว